‘ওবায়দুল কাদেরের কিডনিতে সমস্যা ধরা পড়েছে’
শিরোনাম: ‘ওবায়দুল কাদেরের কিডনিতে সমস্যা ধরা পড়েছে’ সোনালী আঁশের সঙ্গে দেশের ইতিহাস ও ঐতিহ্য জড়িত: পাটমন্ত্রী কুমিল্লার ১৩ উপজেলায় ১২৬ প্রার্থীর মনোনয়ন জমা মুরাদনগরে কিশোরীর গলাকাটা লাশ উদ্ধার চৌদ্দগ্রামে সড়ক দুর্ঘটনায় নিহত ২, আহত ৮ সৌদি বিনিয়োগ বাড়ানোর অনুরোধ অর্থমন্ত্রীর উপজেলা নির্বাচন: বরুড়ায় ১০ প্রার্থীর মনোনয়নপত্র দাখিল
Published : Tuesday, 5 March, 2019 at 12:37 PM
হৃদরোগে আক্রান্ত হয়ে জীবন-মৃত্যুর সন্ধিক্ষণে থাকা আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদেরকে সিঙ্গাপুরের মাউন্ট এলিজাবেথ হাসপাতালে ৩০০৮ নম্বর ইন্টেনসিভ কেয়ার ইউনিটে (আইসিইউ) রাখা হয়েছে।
আওয়ামী লীগের উপদফতর সম্পাদক ব্যারিস্টার বিপ্লব বড়ুয়া জানিয়েছেন, তার (ওবায়দুল কাদের) শরীরে কিছু ইনফেকশন ও কিডনির সমস্যা পাওয়া গেছে। তবে এসব রোগ জটিল না হওয়ায় আপাতত ডায়ালাইসিসের প্রয়োজন নেই।
মঙ্গলবার (৫ মার্চ) সকালে মাউন্ট এলিজাবেথ হাসপাতালের চিকিৎসকের বরাতে এ তথ্য জানান তিনি।
বিপ্লব বড়ুয়া বলেন, ওবায়দুল কাদেরের কিছু পরীক্ষা-নিরীক্ষা করা হয়েছে। দুপুরে সেগুলোর প্রতিবেদন পাওয়া যাবে। প্রতিবেদন পাওয়ার পর তার (ওবায়দুল কাদের) পরবর্তী চিকিৎসা শুরু হবে। তবে তার অবস্থা আগের তুলনায় কিছুটা ভালো বলেও জানান তিনি।
প্রসঙ্গত, রোববার (৩ মার্চ) সকালে গুরুতর অসুস্থ অবস্থায় বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালের আইসিইউতে ভর্তি করানো হয় ওবায়দুল কাদেরকে।
মন্ত্রীর জনসংযোগ কর্মকর্তা আবু নাছের বলেন, ফজরের নামাজ শেষে হঠাৎ করেই শ্বাসপ্রশ্বাসে সমস্যা হচ্ছিল তার। সঙ্গে সঙ্গে তাকে বঙ্গবন্ধু শেখ মুজিব মেডিকেল বিশ্ববিদ্যালয়ে নিয়ে যাওয়া হয়।
চিকিৎসকরা জানান, ওবায়দুল কাদেরের হার্টে তিনটি ব্লক ধরা পড়েছে। এর মধ্যে একটিতে রিং পরানো হয়।
ওবায়দুল কাদেরকে চিকিৎসা দিতে ওইদিন রাতেই ঢাকায় পৌঁছে সিঙ্গাপুরের মাউন্ট এলিজাবেথ হাসপাতালের চার সদস্যের প্রতিনিধি দল। ওই দলে একজন বিশেষজ্ঞ চিকিৎসক, একজন সহকারী ও দুজন নার্স ছিলেন।
পরদিন সোমবার (৪ মার্চ) দুপুরে ঢাকায় পৌঁছান উপমহাদেশের প্রখ্যাত হৃদরোগ বিশেষজ্ঞ ডা. দেবী শেঠি। বিএসএমএমইউতে পৌঁছেই সেতুমন্ত্রীর শারীরিক অবস্থা পর্যবেক্ষণ করেন তিনি। পরে তিনিসহ মেডিকেল বোর্ডের সদস্যরা ওবায়দুল কাদেরের শারীরিক অবস্থা পর্যবেক্ষণ করে সিঙ্গাপুরে নেওয়ার পরামর্শ দেন। সে পরামর্শ অনুযায়ী সেতুমন্ত্রীকে সিঙ্গাপুর নেওয়া হয়েছে।
সিঙ্গাপুরে মাউন্ট এলিজাবেথ হাসপাতালের ইন্টারভেনশনাল কার্ডিওলজি বিভাগের সিনিয়র কনসালট্যান্ট ও প্রিন্সিপাল অধ্যাপক ড. ফিলিপ কোহের তত্ত্বাবধানে ওবায়দুল কাদেরের চিকিৎসা চলছে।
সেখানে ওবায়দুল কাদেরের সঙ্গে রয়েছেন তার স্ত্রী ইশরাতুন্নেসা কাদের ও বঙ্গবন্ধু মেডিকেল বিশ্ববিদ্যালয়ের (বিএসএমএমইউ) নিউরোলজিস্ট অধ্যাপক ডা. আবু নাসের রিজভী।